《梅川莫令君拉苍山诸葛亮诗友用予松风首句为》
宋代·利登

此行为山来，至此事已非。
云火四地动，御风谁与期。
剥床渐及肤，欲去迷所之。
苍黄走涧谷，胜游翻在斯。
石梯盘七折，顿豁万里奇。
拥岩千修篁，中著守泉飞。
天壤有此景，惜我前不知。
逃难乃邂逅，自愧还自悲。
山见送万古，开闢知谁知为。
亦有如我徒，慷慨来登兹。
罹难本因此，不悔仍攀窥。
天亦无如顽，更供爱日晖。
平生江海眼，此志良未痴。
忽忆家山远，寒马鸣相依。
母子各一方，而皆窘贼围。
欲归莽无从，痛毒沾我衣。

作者简介：利登（生卒年不详）字履道，号碧涧，南城（今属江西）人，一说金川（今属四川）人。